CELEX: 62010CN0461
Language: da
Date: 2010-09-20 00:00:00
Title: Sag C-461/10: Anmodning om præjudiciel afgørelse indgivet af Högsta domstolen (Sverige) den 20. september 2010 — Bonnier Audio AB, Earbooks AB, Nordstedts Förlagsgrupp AB, Piratförlaget Aktiebolag og Storyside AB mod Perfect Communication Sweden AB

20.11.2010   
            
            
               DA
            
            
               Den Europæiske Unions Tidende
            
            
               C 317/24
            
         Anmodning om præjudiciel afgørelse indgivet af Högsta domstolen (Sverige) den 20. september 2010 — Bonnier Audio AB, Earbooks AB, Nordstedts Förlagsgrupp AB, Piratförlaget Aktiebolag og Storyside AB mod Perfect Communication Sweden AB
   (Sag C-461/10)
   ()
   2010/C 317/42
   Processprog: svensk
   
      Den forelæggende ret
   
   Högsta domstolen
   
      Parter i hovedsagen
   
   
      Sagsøger: Bonnier Audio AB, Earbooks AB, Nordstedts Förlagsgrupp AB, Piratförlaget Aktiebolag og Storyside AB
   
      Sagsøgt: Perfect Communication Sweden AB
   
      Præjudicielle spørgsmål
   
   
               1)
            
            
               Er Europa-Parlamentets og Rådets direktiv 2006/24/EF (1) af 15. marts 2006 om lagring af data genereret eller behandlet i forbindelse med tilvejebringelse af offentligt tilgængelige elektroniske kommunikationstjenester eller elektroniske kommunikationsnet og om ændring af direktiv 2002/58/EF (datalagringsdirektivet), navnlig artikel 3, 4, 5 og 11 heri til hinder for anvendelsen af en national bestemmelse, der er indført i henhold til artikel 8 i Europa-Parlamentets og Rådets direktiv 2004/48/EF (2) af 29. april 2004 om håndhævelsen af intellektuelle ejendomsrettigheder, og som indebærer, at en internetudbyder i et civilt søgsmål med det formål at kunne identificere en bestemt abonnent tilpligtes at give indehaverne af ophavsretten eller den, til hvem retten er overgået, oplysninger om den abonnent, der har fået tildelt en bestemt IP-adresse af internetudbyderen, hvorfra den påståede krænkelse er foretaget? Forudsætningen for dette spørgsmål er, at sagsøgeren har godtgjort, at der er en begrundet formodning for, at der foreligger en krænkelse af visse ophavsrettigheder, og at foranstaltningen står i rimeligt forhold hertil.
            
         
               2)
            
            
               Har det betydning for besvarelsen af spørgsmål 1, at medlemsstaten ikke har gennemført datalagringsdirektivet, selvom fristen er udløbet?
            
         
      (1)  EUT L 105, s. 54.
   
      (2)  EUT L 157, s. 45.